open-index/open-wikipedia-markdown huggingface dataset:
২১ হিজরি

২১ হিজরি ছিল ইসলামি বর্ষপঞ্জির একবিংশ বছর। বছরটি গ্রেগরীয় বর্ষপঞ্জি অনুযায়ী ৬৪১ সালের শেষের দিকে শুরু হয় এবং ৬৪২ সালের শেষের দিকে শেষ হয়। ঐতিহাসিক গণনা অনুযায়ী, ২১ হিজরি ৬৪১ খ্রিস্টাব্দের ৯ ডিসেম্বর শুরু হয় এবং ৬৪২ খ্রিস্টাব্দের ২৯ নভেম্বর সমাপ্ত হয়। 

## ঘটনাবলি
* মিশর বিজয়–২০ হিজরিতে আমর ইবনুল আসের হাতে মিশর বিজয় সম্পন্ন, তবে আলেকজান্দ্রিয়াসহ অন্যান্য কয়েকটি শহরের পতন এই হিজরিতে ঘটে।
* নাহাওয়ান্দের যুদ্ধ– কারো মতে এটি ১৮ হিজরিতে এবং কারো মতে ১৯ হিজরিতে সংঘটিত হয়। তবে অধিকাংশ ইতিহাসবিদ উল্লেখ করেছেন যে, নাহাওয়ান্দের যুদ্ধ ২১ হিজরি সনে সংঘটিত হয়। এ যুদ্ধটি ৬৪২ খ্রিস্টাব্দে সংঘটিত হয়, যার একদিকে ছিল নুমান বিন মুকাররিনের নেতৃত্বে রাশিদুন বাহিনী এবং অন্যদিকে সম্রাট তৃতীয় ইয়াজদেগার্দের নেতৃত্বে বিশাল সাসানীয় বাহিনী। যুদ্ধের আগেই মূলত মুসলিম বাহিনী ইরাক ও পারস্যের অনেক অঞ্চল দখল করে নিয়েছিল। অপরদিকে সাসানীয় সাম্রাজ্য তখন ভেতর থেকে দুর্বল, রাজনৈতিক অস্থিরতা ও ধারাবাহিক পরাজয়ে বিপর্যস্ত ছিল। তাই নাহাওয়ান্দে তারা সর্বশেষ প্রচেষ্টা হিসেবে বড় আকারের প্রতিরোধ গড়ে তোলার চেষ্টা করে। পরিকল্পনা অনুযায়ী, সাসানীয় বাহিনী পাহাড়ি ও দুর্গম এলাকা ব্যবহার করে প্রতিরক্ষা ব্যবস্থা গড়ে তুলেছিল, যেন মুসলিম সেনাবাহিনীকে ফাঁদে ফেলে কাবু করা যায়। কিন্তু কৌশলগত দক্ষতায় মুসলিম বাহিনী সাসানীয়দের তুলনায় অনেক এগিয়ে ছিল। তাই যুদ্ধে শেষ পর্যন্ত মুসলিম বাহিনী বিজয় অর্জন করে এবং সাসানীয়রা ভয়াবহভাবে বিপর্যস্ত হয়। এই পরাজয় ছিল সাসানীয়দের জন্য “চূড়ান্ত আঘাত”, যার পরে তারা আর ঘুরে দাঁড়াতে পারেনি। সম্রাট তৃতীয় ইয়াজদেগার্দ যুদ্ধের ময়দান থেকে পালিয়ে পূর্ব দিকে মারভে যান। এই যুদ্ধের ফলে সাসানীয়দের নিয়ন্ত্রণাধীন আশপাশের গুরুত্বপূর্ণ নগরীগুলো মুসলিমদের হাতে চলে যায়। নাহাওয়ান্দের এই পরাজয়কে সাসানীয় সাম্রাজ্যের সংগঠিত সামরিক প্রতিরোধের সমাপ্তি হিসেবে ধরা হয়। এর পর ইসলামি শক্তির জন্য সমগ্র পারস্যভূমিতে অগ্রসর হওয়ার পথে আর কোনো বাধা বাকি থাকেনি।
* দিনাওয়ার ও সাইমারা বিজয়
* ইস্পাহান বিজয়– পারস্য বিজয়াভিযানের অংশ হিসেবে মুসলিম বাহিনী ইস্পাহান দখল করে এনং এটিকে *আল-জিবাল* প্রদেশের রাজধানী হিসেবে প্রতিষ্ঠা করে। *আল-জিবাল* নামটি সেই বিস্তৃত পার্বত্য অঞ্চলকে বোঝাতো, যা প্রাচীন *মেদিয়া ভূখণ্ডের* একটি বড় অংশ জুড়ে ছিল। এই প্রশাসনিক মর্যাদা লাভের পর থেকে ইস্পাহান ধীরে ধীরে সামরিক ঘাঁটি থেকে একটি রাজনৈতিক ও অর্থনৈতিক কেন্দ্রে পরিণত হয়।
* মিশরের গিজা নগরী প্রতিষ্ঠা লাভ করে। 

## জন্ম
* মুজায়া ইবনে সা‘র আল-তামিমি–মুসলিম সেনাপতি ও গভর্নর।
* ইব্রাহিম ইবনে আশতার
* মুজাহিদ ইবনে জাবর
* হাসান বসরি
* ইবরাহিম ইবনে আবদুর রহমান ইবনে আউফ– তাবেয়ী; সাহাবি আব্দুর রহমান ইবনে আউফের পুত্র।
* আমির আশ-শা‘বি
* আবদুল্লাহ ইবনে আমির–প্রসিদ্ধ সাত ক্বারির একজন।

## মৃত্যু
* হারিস ইবনে যায়েদ ইবনে হারিসা– সাহাবি।
* নুমান ইবনে মুকাররিন আল-মুযানি
* তুলায়হা ইবনে খুওয়াইলিদ আল-আসাদি
* খালিদ বিন ওয়ালিদ– হিমসে মৃত্যুবরণ করেন; তবে কারো মতে তিনি ২৩ হিজরিতে মৃত্যুবরণ করেন।
* জারুদ আল-আবদি– সাহাবি,

## তথ্যসূত্র
বিষয়শ্রেণী:হিজরি সন
৩০ রবিউস সানি

**৩০ রবিউল সানি/ ৩০ রবিউল আখর** হলো ইসলামি চান্দ্র বর্ষপঞ্জির চতুর্থ মাস রবিউস সানির ত্রিংশ দিন, যা হিজরি বর্ষপঞ্জি অনুযায়ী বছরের ১১৯তম দিন। তবে যদি সফর মাস ৩০ দিন পূর্ণ করে, তাহলে এটি হিজরি সনের ১২০তম দিন হিসেবে গণ্য হয়। এই দিনের পর হিজরি বছর শেষ হতে আরো ২৩৫ অথবা ২৩৬ দিন অবশিষ্ট থাকে।

এই দিনটি রবিউস সানি মাসের শেষ দিন। হিজরি সন চন্দ্র নির্ভর হওয়ার কারণে অনেক সময় এই মাস ২৯ দিনে শেষ হয়ে যায়, যার কারণে ৩০ রবিউস সানি তারিখটি সব বছরে পুনরাবৃত্ত হয় না।

## ঘটনাবলি
* ১৩২৯ হিজরি — ব্রিটিশ তত্ত্বাবধানে কায়রোতে *মিশরীয় সম্মেলন* অনুষ্ঠিত হয়। এটি একটি ঐতিহাসিক জাতীয় সমাবেশ ছিল, যা ১৯১১ খ্রিস্টাব্দে মিশরের রাজধানী কায়রোর নিকটবর্তী বাণিজ্যিক শহর হেলিওপোলিস অনুষ্ঠিত হয়। এতে মিশরের রাজনৈতিক ও সামাজিক পরিস্থিতি বিশ্লেষণসহ উন্নয়ন, সমাজ সংস্কার ও বিভিন্ন জাতীয় বিষয় নিয়ে আলোচনা করা হয়। এর কার্যক্রম  ৩০ রবিউস আউয়াল (২৯ এপ্রিল, ১৯১১ খ্রি.) শুরু হয় এবং ৫ জমাদিউল আউয়ালে (২৯ এপ্রিল) সমাপ্ত হয়। তৎকালীন মিশর ব্রিটিশ নিয়ন্ত্রণাধীন হওয়ায় অনেক বিশ্লেষক এই সম্মেলনকে ব্রিটিশদের *[[ভাগ করো ও শাসন করো]]* নীতির অংশ হিসেবে উল্লেখ করেছেন। সম্মেলনে বিভিন্ন ধর্ম, শ্রেণি ও সম্প্রদায়ের প্রতিনিধি উপস্থিত ছিল। 

## মৃত্যু
* ১২০৬ হিজরি— মুহাম্মদ ইবনে আব্দুল ওয়াহাব: একজন সংস্কারবাদী ধর্মীয় নেতা, ইসলামি পণ্ডিত, ধর্মতাত্ত্বিক আলিম ও ওয়াহাবি আন্দোলনের প্রতিষ্ঠাতা,  যিনি আরবের নাজদ অঞ্চলে জন্মগ্রহণ করেন। তিনি বিখ্যাত চার মাযহাব অনুসরণের কট্টর বিরোধী হিসেবে প্রসিদ্ধ ছিলেন।*ওয়াহাবি* শব্দটি মূলত তাঁর নাম থেকেই উদ্ভূত হয়েছে এবং এটি তাঁর ও তাঁর অনুসারীদের সমালোচনার ক্ষেত্রে প্রযুক্ত হয়। তিনি ১১১৫ হিজরিতে একটি হাম্বলি মাযহাব অনুসারী পরিবারে জন্মগ্রহণ করেন। পরবর্তীতে তিনি ঐতিহ্যবাহী ইসলামি আইনের প্রতি কঠোর আনুগত্যের কথা প্রচার শুরু করেন; আগেকার মুজতাহিদ ইমামগণের গবেষণার উপর নির্ভরশীলতার পরিবর্তে সরাসরি পবিত্র কুরআন ও হাদিস অধ্যয়নের প্রতি জোর দেন। তিনি তাকলিদের কট্টর বিরোধিতা শুরু করেন এবং ইজতিহাদ প্রয়োগের আহ্বান জানান। তিনি বেদায়াত, মাজারপূজা ও ইসলামি সমাজে প্রচলিত অনাকাঙ্ক্ষিত শিরকের কঠোর বিরোধী ছিলেন। এছাড়া ভালোবাসা ও সম্মান প্রদর্শনের নামে ওলিদের প্রতি মাত্রাতিরিক্ত ভক্তি প্রকাশ করাকেও তিনি শরিয়ত-বিরোধী কর্মকাণ্ড হিসেবে উল্লেখ করেন। তিনি মুহাম্মদ বিন সৌদের সঙ্গে একটি ধর্মীয়-রাজনৈতিক চুক্তিতে আবদ্ধ হয়েছিলেন। চুক্তি মোতাবেক তিনি মুহাম্মদ বিন সৌদকে প্রথম সৌদি রাষ্ট্র দিরিয়া আমিরাত প্রতিষ্ঠায় সহায়তা করেন বিন সৌদ তাঁর প্রতিষ্ঠিত রাজ্য মুহাম্মদ ইবনে আবদুল ওয়াহাবের ধর্মীয় কর্তৃত্ব স্বীকার করেন। তাঁরা নিজেদের দুই পরিবারের মধ্যে একটি রাজবংশীয় জোট ও ক্ষমতা-অংশীদারিত্বের ব্যবস্থা চালু করেন, যার ফলে আধুনিক সৌদি আরব রাজ্য প্রতিষ্ঠিত হয়। সেই হিসেবে সৌদির আরবের বাদশাহ মুহাম্মদ বিন সৌদের বংশধর থেকে এবং সৌদি প্রধান মুফতি মুহাম্মদ ইবনে আবদুল ওয়াহাবের বংশধর থেকে মনোনীত হন। তাঁর বংশধররা বর্তমান *আলে শায়খ* উপাধিতে পরিচিত হন এবং ঐতিহাসিকভাবে তারা সৌদির আলেম শ্রেণিকে নেতৃত্ব দিয়ে আসছেন।  তাঁরাই বর্তমান দেশটির ধর্মীয় প্রতিষ্ঠানগুলোতে আধিপত্য বজায় রেখেছে।

## আরো দেখুন

* রবিউস সানি 
* ১ রবিউস সানি

## তথ্যসূত্র
বিষয়শ্রেণী:রবিউস সানি
বিষয়শ্রেণী:হিজরি তারিখ
মোঃ জামিল হোসেন

**জামিল হোসেন** একজন বাংলাদেশি টেলিভিশন অভিনেতা ও প্রযোজক। তিনি ভারতের টেলিভিশন চ্যানেল জি বাংলা-তে প্রচারিত কমেডি রিয়েলিটি শো *[[মিরাক্কেল|মিরাক্কেল ৬]]*-এ অংশগ্রহণের মাধ্যমে আলোচনায় আসেন। পরবর্তীতে তিনি বাংলাদেশের নাট্যাঙ্গনে নিয়মিত অভিনয় শুরু করেন এবং নিজস্ব ইউটিউব প্ল্যাটফর্মে নাটক নির্মাণ ও প্রযোজনায় যুক্ত হন।

**প্রারম্ভিক জীবন**

জামিল হোসেন ১৯৮১ সালের ১ জানুয়ারি নোয়াখালী, বাংলাদেশে জন্মগ্রহণ করেন। শৈশব থেকেই তিনি অভিনয় ও মঞ্চ উপস্থাপনায় আগ্রহী ছিলেন।

**কর্মজীবন**
মিরাক্কেল পর্ব

জামিল হোসেন ভারতের জনপ্রিয় টেলিভিশন চ্যানেল জি বাংলা-তে প্রচারিত কমেডি রিয়েলিটি শো *মিরাক্কেল ৬*-এ অংশগ্রহণের মাধ্যমে পরিচিতি লাভ করেন। এই অনুষ্ঠানটি তাকে বৃহত্তর দর্শকের সামনে উপস্থাপনের সুযোগ করে দেয়।

**চলচিত্রের তালিকা**

**টেলিভিশন নাটক**

মিরাক্কেলের পর তিনি বাংলাদেশে বিভিন্ন টেলিভিশন নাটকে অভিনয় শুরু করেন। সময়ের সঙ্গে সঙ্গে তিনি নাট্যাঙ্গনে নিয়মিত মুখ হয়ে ওঠেন।

এই নাটকে প্রধান চরিত্রগুলোতে ছিলেন **জামিল হোসেন**, যা তাকে অনলাইন নাট্যদুনিয়ায় পরিচিতি এনে দিয়েছে।

**ইউটিউব কার্যক্রম**

জামিল হোসেন নিজস্ব ইউটিউব চ্যানেল “জামিলস্ জু”-এর মাধ্যমে নাটক নির্মাণ ও অভিনয় করে থাকেন। তিনি এই চ্যানেলের শিল্প প্রযোজক হিসেবেও দায়িত্ব পালন করেন।

**ব্যক্তিগত জীবন**

তার ব্যক্তিগত জীবন নিয়ে বিভিন্ন সময়ে গণমাধ্যমে সংবাদ প্রকাশিত হয়েছে।

তথ্যসূত্র

বহিঃসংযোগ

[বাংলাদেশ মুভি ডাটাবেজে প্রোফাইল](https://bmdb.com.bd/person/2157/
)

**শ্রেণিবিভাগ**

শ্রেণি:বাংলাদেশি অভিনেতা
শ্রেণি:বাংলাদেশি টেলিভিশন অভিনেতা
শ্রেণি:বাংলাদেশি প্রযোজক
শ্রেণি:বাংলাদেশি ইউটিউবার
শ্রেণি:১৯৮১ সালে জন্ম
শ্রেণি:জীবিত ব্যক্তি
শ্রেণি:নোয়াখালী জেলা থেকে আগত ব্যক্তি
লারিসা ম্যারোল্ট

**লারিসা-আন্তোনিয়া ম্যারোল্ট** (জন্ম: ১০ জুলাই ১৯৯২, ক্লাগেনফুর্টে ) একজন অস্ট্রীয় ফ্যাশন মডেল ও অভিনেত্রী। তিনি *অস্ট্রিয়া'স নেক্সট টপমডেলের* ১ম চক্রের বিজয়ী ছিলেন। তার জয়ের পর তিনি *জার্মানি'স নেক্সট টপ মডেলের* ৪র্থ আসরেও অংশগ্রহণ করেন, যেখানে তিনি ৮ম স্থান অধিকার করেন।

## তথ্যসূত্র

## বাহ্যিক লিঙ্কগুলি

* 
* 
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:টেলিনোভেলা অভিনেত্রী
বিষয়শ্রেণী:২১শ শতাব্দীর অস্ট্রীয় অভিনেত্রী
বিষয়শ্রেণী:নেক্সট টপ মডেল বিজয়ী
বিষয়শ্রেণী:অস্ট্রীয় টেলিভিশন অভিনেত্রী
বিষয়শ্রেণী:অস্ট্রীয় নারী মডেল
লরা বিলগেরি

**লরা বিলগেরি** (জন্ম ১২ জুলাই ১৯৯৫) হলেন একজন অস্ট্রীয় অভিনেত্রী ও মডেল, যিনি ২০১৭ সালের বিজ্ঞান কল্পকাহিনী/ভৌতিক চলচ্চিত্র *দ্য রিকল-* এ পার্শ্ব চরিত্রে অভিনয়ের জন্য পরিচিত। তিনি অভিনেত্রী বিট্রিস বিলগেরি ও সঙ্গীতজ্ঞ রেইনহোল্ড বিলগেরির কন্যা।

## তথ্যসূত্র


## বাহ্যিক লিঙ্কগুলি

* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর অস্ট্রীয় অভিনেত্রী
বিষয়শ্রেণী:অস্ট্রীয় চলচ্চিত্র অভিনেত্রী
বিষয়শ্রেণী:ভিয়েনার অভিনেত্রী
বিষয়শ্রেণী:অস্ট্রীয় টেলিভিশন অভিনেত্রী
মার্থা কারুয়া

**মার্থা ওয়াঙ্গারি করুয়া** (  জন্ম: ২২ সেপ্টেম্বর ১৯৫৭) একজন কেনীয় রাজনীতিবিদ। তিনি গিচুগু নির্বাচনী এলাকার একজন প্রাক্তন সংসদ সদস্য এবং কেনিয়ার উচ্চ আদালতের একজন আইনজীবী। ২০০৯ সালের এপ্রিলে পদত্যাগ করার আগে পর্যন্ত তিনি বিচারমন্ত্রী ছিলেন। তিনি নারী অধিকার সুরক্ষা ও গণতান্ত্রিক প্রক্রিয়ার উন্নতির জন্য ধারাবাহিকভাবে লড়াই করেছেন।

## তথ্যসূত্র

## বাহ্যিক লিঙ্কগুলি

* প্রোফাইল: NARC থেকে মার্থা কারুয়া

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর কেনীয় রাজনীতিবিদ
বিষয়শ্রেণী:২১শ শতাব্দীর কেনীয় নারী রাজনীতিবিদ
বিষয়শ্রেণী:২০শ শতাব্দীর কেনীয় রাজনীতিবিদ
বিষয়শ্রেণী:নাইরোবি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কেনিয়া জাতীয় পরিষদের সদস্য
বিষয়শ্রেণী:কেনিয়ার বিচারমন্ত্রী
বিষয়শ্রেণী:কেনিয়ার রাষ্ট্রপতি পদপ্রার্থী
বিষয়শ্রেণী:২০শ শতাব্দীর কেনীয় নারী রাজনীতিবিদ
বিষয়শ্রেণী:কেনিয়ার নারী মন্ত্রী
বিষয়শ্রেণী:কেনিয়ার মন্ত্রী
ফৌজিয়া খান

**ডঃ ফৌজিয়া খান** বা **ফৌজিয়া তহসিন খান**, যিনি **ফৌজিয়া খান** নামেও পরিচিত, জাতীয়তাবাদী কংগ্রেস পার্টির (শরদচন্দ্র পাওয়ার) একজন ভারতীয় রাজনীতিবিদ। তিনি মহারাষ্ট্র থেকে ভারতীয় সংসদের উচ্চকক্ষ রাজ্যসভার সদস্য। তিনি জাতীয়তাবাদী মহিলা কংগ্রেসের (এনসিপির মহিলা শাখা) জাতীয় সভাপতি, এবং ভারতের মহারাষ্ট্র সরকারের প্রাক্তন রাজ্যমন্ত্রী। তিনি দু'বার এমএলসি অর্থাৎ মহারাষ্ট্র বিধানসভার উচ্চকক্ষ বিধান পরিষদের সদস্য ছিলেন। কনভেন্ট-শিক্ষিত ফৌজিয়া হলেন রাজ্যের প্রথম মুসলিম মহিলা যিনি মহারাষ্ট্র সরকারে মন্ত্রী হিসেবে দায়িত্ব পালন করেছেন।

## ধারণকৃত দপ্তর
ফৌজিয়া স্কুল শিক্ষা, মহিলা ও শিশু উন্নয়ন, সাংস্কৃতিক বিষয়ক, সাধারণ প্রশাসন, তথ্য ও জনসংযোগ, সংখ্যালঘু উন্নয়ন (ওয়াকফ সহ) এবং প্রোটোকলের প্রতিমন্ত্রী (জুনিয়র মন্ত্রী) ছিলেন।

ফৌজিয়া খান জাতীয়তাবাদী কংগ্রেস পার্টির (শরদচন্দ্র পাওয়ার) সদস্য। তিনি মহারাষ্ট্রের আইন পরিষদের সদস্য হিসেবে দু'বার দায়িত্ব পালন করেছেন। তাঁর পৈতৃক বাড়ি মহারাষ্ট্রের ঔরঙ্গাবাদে। বিয়ের পর তিনি পরভানিতে চলে আসেন, যেখানে তিনি পরভানি পৌর পরিষদের সভাপতি পদে প্রতিদ্বন্দ্বিতা করে নিজের রাজনৈতিক জীবন শুরু করেন। &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (March 2013)">তথ্যসূত্র প্রয়োজন</span>]]* &#x5D;

## অবদান
ফৌজিয়া খান ফেডারেশন অফ অল মহারাষ্ট্র মাইনরিটি এডুকেশন অর্গানাইজেশন (এফএএমই)-এর প্রধান এবং পরভানিতে বেশ কয়েকটি শিক্ষা প্রতিষ্ঠান পরিচালনা করেন। ২০০৮ সালে তিনি ঔরঙ্গাবাদে ৫ একর জমি দান করেন মৌলানা আজাদ জাতীয় উর্দু বিশ্ববিদ্যালয় (এমএএনইউইউ) কর্তৃক ক্যাম্পাসের বাইরে শিক্ষা কমপ্লেক্স তৈরির জন্য। মহারাষ্ট্র সরকারের একজন মন্ত্রী হিসেবে তিনি ঔরঙ্গাবাদের কাছে খুলদাবাদে আলিগড় মুসলিম বিশ্ববিদ্যালয় (এএমইউ) মহারাষ্ট্র কেন্দ্রের জন্য ৩৩২ একর জমি চিহ্নিত করার ক্ষেত্রে গুরুত্বপূর্ণ ভূমিকা পালন করেছিলেন।

## তথ্যসূত্র

বিষয়শ্রেণী:রাজ্যসভার নারী সদস্য
বিষয়শ্রেণী:মহারাষ্ট্রের রাজ্যসভা সদস্য
বিষয়শ্রেণী:মহারাষ্ট্রের সংসদ সদস্য
বিষয়শ্রেণী:২১শ শতাব্দীর ভারতীয় মুসলিম
বিষয়শ্রেণী:২১শ শতাব্দীর ভারতীয় রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:মহারাষ্ট্রের জাতীয়তাবাদী কংগ্রেস পার্টির রাজনীতিবিদ
বিষয়শ্রেণী:মহারাষ্ট্রের রাজনীতিতে নারী
বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঔরঙ্গাবাদ, মহারাষ্ট্রের ব্যক্তি
১৯ হিজরি

১৯ হিজরি ছিল ইসলামি বর্ষপঞ্জির উনবিংশ বছর। বছরটি গ্রেগরীয় বর্ষপঞ্জি অনুযায়ী ৬৪০ সালের প্রথম দিকে শুরু হয় এবং ৬৪০ সালেরই শেষের দিকে শেষ হয়। ঐতিহাসিক গণনা অনুযায়ী, ১৯ হিজরি ৬৪০ খ্রিস্টাব্দের ১জানুয়ারি শুরু হয় এবং ৬৪০ খ্রিস্টাব্দের ২০ ডিসেম্বর সমাপ্ত হয়। 

## ঘটনাবলি
* **কায়সারিয়া বিজয়**–মুসলিম বিজয়াভিযানের সময় শাম অঞ্চলে অগ্রসরাভিযানের অংশ হিসেবে মুসলিম বাহিনী ধীরে ধীরে সমগ্র ফিলিস্তিনি অঞ্চল নিজেদের নিয়ন্ত্রণে নিয়ে আসে। ৬৩৫ খ্রিস্টাব্দে ফিলিস্তিনের প্রথম নগরী হিসেবে গাজা বিজিত হয় এবং ৬৩৭ খ্রিস্টাব্দে খলিফা উমর ইবনুল খাত্তাবের শাসনামলে ও সেনাপতি আমর ইবনুল আসের নেতৃত্বে জেরুসালেম বিজিত হয়। এরপর খলিফা মুসলিম বাহিনীকে উপকূলীয় নগরীগুলোর দিকে অগ্রসর হওয়ার নির্দেশ দেন। সে হিসেবে মুসলিম বাহিনী বাইজেনটাইনদের শক্ত উপকূলীয় ঘাঁটি কায়সারিয়ার দিকে অগ্রসর হয়। এ শহরটি সামরিক ও নৌ-কৌশলগত দিক থেকে গুরুত্বপূর্ণ ছিল। ভূমধ্যসাগরের তীরবর্তী হওয়ায় এটি স্থলবেষ্টিত অন্য বাইজান্টাইন শহরগুলোর মতো সম্পূর্ণ বিচ্ছিন্ন হয়ে পড়েনি; বরং এতে রোমানরা সমুদ্রপথে নিয়মিত রসদ, সৈন্য ও সামরিক সহায়তা পাঠাতে পারত। ৬৪০ খ্রিস্টাব্দের দিকে মুসলিম বাহিনী কায়সারিয়া নগরীর দিকে অভিযান পরিচালনা করে। তবে রোমানদের সাথে নৌ-সংযোগের কারণে শহরটির অবরোধ দীর্ঘস্থায়ী হয় এবং এর পতন বিলম্বিত হয়। অবশেষে খ্রিস্টাব্দ ৬৪০ সালের শেষের দিকে শহরটি মুসলিমদের দখলে আসে। ঐতিহাসিক বিবরণ অনুযায়ী, ফিলিস্তিনের অন্যান্য শহরের তুলনায় কায়সারিয়া দখল করতে মুসলিমদের প্রায় ছয় বছর বিলম্ব করতে হয়। এটিকে ফিলিস্তিনের এমন একটি নগরী হিসেবে চিহ্নিত করা হয়, যেখানে মুসলিম বাহিনীকে সরাসরি যুদ্ধের মাধ্যমে এবং কঠোর প্রতিরোধ ভেঙে প্রবেশ করতে হয়। এর বিপরীতে জেরুজালেম, গাজা, খলিল (হেব্রন) ও ফিলিস্তিনের অন্যান্য বহু নগর শান্তিচুক্তি ও সমঝোতার মাধ্যমে ইসলামি শাসনে আসে। সে সকল শহরে স্থানীয় জনগণ ও বাইজেন্টাইন প্রশাসনের সঙ্গে শর্তসাপেক্ষ সমঝোতা হয়েছিল। ঐতিহাসিক ইয়াকুবি উল্লেখ করেন যে, আরব-ইসলামী বিজয়ের সময় ফিলিস্তিনি অঞ্চলে সর্বশেষ যে শহর বিজিত হয়েছিল, তা ছিল কায়সারিয়া, যা শহরটির প্রতিরক্ষা সক্ষমতা ও রাজনৈতিক গুরুত্বকে নির্দেশ করে। পরবর্তীতে ইসলামি ইতিহাসের অভ্যন্তরীণ অস্থিরতার এক পর্যায়ে, বিশেষ করে আবদুল্লাহ ইবনে জুবায়েরের বিদ্রোহ ও গৃহযুদ্ধের (ফিতনা) সময় শহরে কেন্দ্রীয় কর্তৃত্ব দুর্বল হয়ে পড়ে। এই সুযোগে বাইজান্টাইন রোমানরা আবারও উপকূলীয় কিছু অঞ্চল পুনর্দখল করতে সক্ষম হয় এবং তখন তাদের হাতে সাময়িকভাবে আসকালান ও কায়সারিয়া চলে যায়। কিন্তু উমাইয়া খলিফা আব্দুল মালিক ইবনে মারওয়ান রাজনৈতিক স্থিতি ফিরিয়ে আনেন এবং সামরিক পুনর্গঠনের মাধ্যমে হারানো অঞ্চলগুলো উদ্ধার করেন। তিনি আসকালান ও কায়সারিয়াকে পুনরায় ইসলামি শাসনের অধীনে নিয়ে আসেন। তিনি এই দুই শহরে অসংখ্য মসজিদ নির্মাণ করেন। ফিলিস্তিনি ইতিহাসবিদ ডক্টর আদনান আবু আমেরের মতে, প্রথম দিকে মুসলিমরা কিছুদিন নিয়ন্ত্রণে রাখলেও কায়সারিয়ায় তারা নিজেদের উপস্থিতির ছাপ রেখেছিল। তারা শহরের কিছু অংশ পুনর্নির্মাণ ও সংস্কার করে, যদিও এই নগরী মুসলিম আমলে জেরুজালেম বা অন্যান্য বড় শহরের তুলনায় কম গুরুত্ব পেয়েছিল। পরে মামলুক যুগে ত্রয়োদশ শতাব্দীতে সুলতান আয-যাহির বাইবার্সের শাসনামলে খলিফা আবদুল মালিক কর্তৃক নির্মিত মসজিদটি সংস্কার ও পুনরুদ্ধার করা হয়। 

## জন্ম
* আল-আখতাল
* মুসা বিন নুসাইর

## মৃত্যু
* খাব্বাব, বদরি সাহাবি। 
* সাফওয়ান ইবনে মুয়াত্তাল, সাহাবি।

## তথ্যসূত্র
বিষয়শ্রেণী:হিজরি সন
দেওয়ান আব্দুর রব চৌধুরী

**দেওয়ান আব্দুর রব চৌধুরী** (১৯০৯–১৯৮৩) ছিলেন একজন বাংলাদেশী আইনজীবী যিনি ব্রিটিশ আমলে সিলেট জেলার গহরপুর পরগণার জমিদার ও পরবর্তীতে পূর্ব পাকিস্তানের প্রাদেশিক মন্ত্রী হয়েছিলেন।

## জীবনী
দেওয়ান ১৯০৯ সালে ব্রিটিশ ভারতের পূর্ববঙ্গ ও আসামের সিলেট জেলার গহরপুর পরগণায় (বর্তমানে বাংলাদেশের সিলেট জেলার বালাগঞ্জ উপজেলায় অবস্থিত) জন্মগ্রহণ করেন। ১৯৩৩ সালে আলিগড় মুসলিম বিশ্ববিদ্যালয় থেকে স্নাতক অর্জনের পর একই বছরে তিনি সিলেট স্থানীয় বোর্ডের সদস্য নিযুক্ত হয়েছিলেন। ১৯৩৭ সালে তিনি নিখিল ভারত মুসলিম লীগের আসাম শাখায় যোগ দেন এবং ১৯৪৬ সালের প্রাদেশিক নির্বাচনে সিলেট সদর দক্ষিণ (মুসলিম) আসন থেকে আসাম আইনসভার সদস্য নির্বাচিত হোন। পরবর্তীতে ১৯৪৭ তাকে আসাম সরকার সম্মানসূচক ম্যাজিস্ট্রেট হিসেবে মনোনীত করে। তবে একই বছর তার দল প্রাদেশিক সরকারের বিরুদ্ধে অসহযোগ আন্দোলনের ডাক দেওয়ায় তাকে আন্দোলনের অ্যাকশন কমিটির চেয়ারম্যান করে, ফলে তিনি সম্মানসূচক ম্যাজিস্ট্রেটের পদ বর্জন করেন। ১৯৫৫ সালে তিনি সিলেট পৌরসভার চেয়ারম্যান নির্বাচিত হোন এবং উক্ত পদে ১৯৫৮ সাল পর্যন্ত দায়িত্ব পালন করেন। এরই মধ্যে তিনি সিলেট স্থানীয় বোর্ডের ভারপ্রাপ্ত চেয়ারম্যান ও চেয়ারম্যান হিসেবে দায়িত্ব পালনের পর ১৯৫৮ সালে সদস্যপদ থেকে অবসর নেন। এর দুই বছর পর তাকে পূর্ব পাকিস্তান সরকার সম্মানসূচক ম্যাজিস্ট্রেট হিসেবে নিযুক্ত করেন এবং ১৯৬১ সাল পর্যন্ত তিনি উক্ত পদে দায়িত্ব পালন করে যান। ১৯৬২ সালের প্রাদেশিক নির্বাচনে দেওয়ান পিই-১১৫ সিলেট-৬ আসনে প্রতিদ্বন্দ্বিতা করে জয়লাভ করার মাধ্যমে পূর্ব পাকিস্তান প্রাদেশিক পরিষদের সদস্য নির্বাচিত হন। একই বছরে কনভেনশন মুসলিম লীগ গঠিত হওয়ার পর তিনি দলটিতে যোগ দেন এবং এর কেন্দ্রীয় ওয়ার্কিং কমিটির সদস্য হোন। ১৩ মার্চ ১৯৬৪ সালে তাকে পূর্ব পাকিস্তানের প্রাদেশিক শিল্প ও বাণিজ্য মন্ত্রী নিযুক্ত করা হয়। উক্ত পদে তিনি এক বছর ধরে দায়িত্ব পালন করেন। দেওয়ান ১ ফেব্রুয়ারি ১৯৮৩ সালে হৃদরোগে আক্রান্ত হয়ে বাংলাদেশের ঢাকায় মৃত্যুবরণ করেন। মৃত্যুর পর তাকে সিলেটের শাহজালালের মাজারের দরগাহ কবরস্থানে সমাহিত করা হয়। তিনি গহরপুরের দেওয়ান আব্দুর রহিম হাইস্কুল এন্ড কলেজ সহ একাধিক শিক্ষাপ্রতিষ্ঠান প্রতিষ্ঠা করেছেন।

## তথ্যসূত্র

বিষয়শ্রেণী:১৯০৯-এ জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:২০শ শতাব্দীর বাংলাদেশী আইনজীবী
বিষয়শ্রেণী:পূর্ব পাকিস্তানের মন্ত্রী
বিষয়শ্রেণী:বাঙালি জমিদার
বিষয়শ্রেণী:পূর্ব পাকিস্তান প্রাদেশিক পরিষদের সদস্য ১৯৬২-১৯৬৫
বিষয়শ্রেণী:পূর্ববঙ্গ আইনসভার সদস্য ১৯৪৭-১৯৫৪
বিষয়শ্রেণী:আসাম আইনসভার সদস্য ১৯৪৬-১৯৫২
বিষয়শ্রেণী:পাকিস্তান মুসলিম লীগের রাজনীতিবিদ
বিষয়শ্রেণী:নিখিল ভারত মুসলিম লীগের রাজনীতিবিদ
বিষয়শ্রেণী:সিলেট জেলার রাজনীতিবিদ
বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী
অ্যান গর্ডন

**ডরোথি অ্যান গর্ডন** (জন্ম: ২৪ ডিসেম্বর ১৯৪১) একজন অস্ট্রেলিয় প্রাক্তন মহিলা ক্রিকেটার। তিনি বামহাতি মিডিয়াম বোলার হিসেবে পরিচিত ছিলেন। ১৯৬৮ থেকে ১৯৭৭ সালের মধ্যে তিনি অস্ট্রেলিয় মহিলা ক্রিকেট দলের হয়ে নয়টি টেস্ট ম্যাচ এবং আটটি একদিনের আন্তর্জাতিক ম্যাচে অংশগ্রহণ করেছেন। ১৯৭৬ সালে তিনি দলের হয়ে অধিনায়কত্বও রয়েছে। ঘরোয়া ক্রিকেটে তিনি ভিক্টোরিয়ার হয়ে খেলেছেন। এর পাশাপাশি তিনি স্থানীয় *ওয়েস্ট*  দলের হয়েও একটি ক্রিকেট ম্যাচ খেলেছিলেন।  

তিনিই প্রথম ফিল্ডার, যিনি মহিলা ক্রিকেট বিশ্বকাপের একটি ম্যাচে তিনটি ক্যাচ ধরার অনন্য কৃতিত্ব অর্জন করেন। 

গর্ডন ভিক্টোরিয়ার গিপসল্যান্ডের মো অঞ্চলে জন্মগ্রহন করেন এবং সেখানেই বড় হয়ে ওঠেন। খেলোয়াড় জীবন থেকে অবসর নেওয়ার পর তিনি ক্রিকেট সংগঠক হিসেবে কাজ শুরু করেন। তিনি ভিক্টোরিয়া মহিলা ক্রিকেট সংগঠন ও সারের নির্বাচক হিসেবে দায়িত্ব পালন করেছেন। ১৯৯২ থেকে ১৯৯৬ সাল পর্যন্ত তিনি ইংল্যান্ডের প্রধান নির্বাচক হিসাবে দ্বায়িত্ব পালন করেন। ২০১৮ সালে ক্রিকেট ভিক্টোরিয়ার পক্ষ থেকে তাঁকে আজীবন সদস্যপদ প্রদান করা হয়। 

"খেলোয়াড়, নির্বাচক এবং প্রশাসক হিসেবে ক্রিকেটজগতে উল্লেখযোগ্য পরিষেবা প্রদানের জন্য"  ডরোথি অ্যান গর্ডনকে ২০২৬ সালের *অস্ট্রেলিয়া ডে অনার্স*  অনুষ্ঠানে *মেম্বার অফ দ্য অর্ডার অফ অস্ট্রেলিয়া*  শীর্ষক উপাধিতে ভূষিত করা হয়েছে। 

## তথ্যসূত্র

বিষয়শ্রেণী:মেম্বার্স অব দি অর্ডার অব অস্ট্রেলিয়া
বিষয়শ্রেণী:২০শ শতাব্দীর অস্ট্রেলীয় নারী ক্রীড়াবিদ
বিষয়শ্রেণী:ভিক্টোরিয়ান স্পিরিটের ক্রিকেটার
বিষয়শ্রেণী:অস্ট্রেলিয়ার নারী একদিনের আন্তর্জাতিক ক্রিকেটার
বিষয়শ্রেণী:অস্ট্রেলিয়ার নারী টেস্ট ক্রিকেটার
বিষয়শ্রেণী:ভিক্টোরিয়া (অস্ট্রেলিয়া) থেকে আগত ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৪১-এ জন্ম
কর্নেলিয়া একার

**কর্নেলিয়া একার** (জন্ম: ২৭ ফেব্রুয়ারী ১৯৭৬) একজন অস্ট্রীয় রাজনীতিবিদ ও জাতীয় কাউন্সিলের প্রাক্তন সদস্য।  সোশ্যাল ডেমোক্র্যাটিক পার্টির সদস্য হিসেবে, তিনি অক্টোবর ২০১৩ থেকে সেপ্টেম্বর ২০২৩ পর্যন্ত সালজবার্গের প্রতিনিধিত্ব করেছেন। তিনি জুন ২০২৩ সাল থেকে বার্মুসের মেয়র হিসেবে দায়িত্ব পালন করছেন।

## তথ্যসূত্র

## বাহ্যিক লিঙ্কগুলি
* 

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ন্যাশনাল কাউন্সিল (অস্ট্রিয়ার) নারী সদস্য
বিষয়শ্রেণী:অস্ট্রিয়ার সোশ্যাল ডেমোক্রেটিক পার্টির রাজনীতিবিদ
বিষয়শ্রেণী:২৭তম ন্যাশনাল কাউন্সিল (অস্ট্রিয়ার) সদস্য
বিষয়শ্রেণী:২৬তম ন্যাশনাল কাউন্সিল (অস্ট্রিয়ার) সদস্য
বিষয়শ্রেণী:২৫তম ন্যাশনাল কাউন্সিল (অস্ট্রিয়ার) সদস্য
বিষয়শ্রেণী:২১শ শতাব্দীর অস্ট্রীয় নারী রাজনীতিবিদ
বিষয়শ্রেণী:অস্ট্রিয়ার বিভিন্ন স্থানের নারী মেয়র
বিষয়শ্রেণী:২১শ শতাব্দীর অস্ট্রিয়ার বিভিন্ন স্থানের মেয়র
বিষয়শ্রেণী:২১শ শতাব্দীর অস্ট্রীয় নারী ব্যবসায়ী
৬ রবিউস সানি

**৬ রবিউল সানি বা ৬ রবিউল আখর** হলো ইসলামি চান্দ্র বর্ষপঞ্জির চতুর্থ মাস রবিউস সানির ষষ্ঠ দিন, যা হিজরি বর্ষপঞ্জি অনুযায়ী বছরের ৯৫তম দিন হয়। তবে যদি সফর মাস ৩০ দিন পূর্ণ করে, তাহলে এটি হিজরি সনের ৯৬তম দিন হিসেবে গণ্য হয়। এই দিনের পর হিজরি বছর শেষ হতে আরো ২৫৯ অথবা ২৬০ দিন অবশিষ্ট থাকে।

## ঘটনাবলি

* ৩৬৫ হিজরি – আল-আজিজ বিল্লাহ নিযার ইবনে মা'দ ইবনে ইসমাঈল তাঁর পিতা মুঈজ লিদীনিল্লাহর মৃত্যুর পর ফাতিমীয় খেলাফতের খলিফা হিসেবে বাইয়াত গ্রহণ করেন (অন্য একটি সূত্রে ৫ রবিউস সানি)।
* ৫৪১ হিজরি – বাতিনিয়া হাশশাশিন গোষ্ঠীর সদস্যরা দামেস্কের আমির ও ক্রুসেডারদের বিরুদ্ধে জিহাদের নেতা ইমাদুদ্দিন জেনগিকে হত্যা করে (অন্য একটি সূত্রে ৫ রবিউস সানি)।
* ১৩৯৮ হিজরি – ইতালির প্রধানমন্ত্রী আলদো মোরোকে রেড ব্রিগেডস সংগঠন অপহরণ করে এবং পরে তাকে হত্যা করা হয়।
* ১৩৯৭ হিজরি– কানারি দ্বীপপুঞ্জে টেনেরিফ বিমানবন্দরে দুটি বোয়িং বিমানের মধ্যে সংঘর্ষ হলে ৬১ জন নিহত হয়।
* ১৩২৭ হিজরি –তুর্কি ‘ঐক্য ও প্রগতি সমিতি’ সুলতান দ্বিতীয় আবদুল হামিদকে অপসারণ করে এবং তার ভাই মুহাম্মদ রশাদকে সুলতান হিসেবে বসায়।
* ১৩৩২ হিজরি – ইতালীয় বাহিনী ফেজ্জানের নিকটবর্তী মারজুক ওয়েসিস দখল করে।
* ১৪০৩ হিজরি – ইসরায়েল ও মার্কিন যুক্তরাষ্ট্রে কেরেন হারহাবাইত নামে একটি উগ্রপন্থী আন্দোলন গঠিত হয়, যার লক্ষ ছিল আল-আকসা মসজিদের স্থানে তথাকথিত হারাম আল-শরিফ পুনর্নির্মাণ ।
* ১৪০৪ হিজরি – জর্ডানের রাজা হুসেইন দশ বছর স্থগিত থাকার পর জর্ডানীয় সংসদে পুনরায় অধিবেশন আহ্বান করেন।
* ১৪০৯ হিজরি–ফিলিস্তিনি জাতীয় পরিষদ আলজেরিয়া থেকে স্বাধীনতা ঘোষণা করে। এতে ফিলিস্তিন প্রতিষ্ঠা ও ইয়াসির আরাফাতের নেতৃত্বে প্রবাসী ফিলিস্তিনি সরকার গঠনের ঘোষণা করা হয়।
* ১৪১০ হিজরি–লেবানীয় সংসদ *তায়েফ চুক্তি* অনুমোদন করে, যা লেবানীয় গৃহযুদ্ধ সমাপ্তির লক্ষ্যে স্বাক্ষরিত হয়। একই অধিবেশনে রেনে মুয়াওয়াদকে রাষ্ট্রপতি নির্বাচিত করা হয়। তিনি সাবেক রাষ্ট্রপতি আমিন জেমায়েলের মেয়াদ শেষ হওয়ার প্রায় এক বছর দুই মাস পর নির্বাচিত হন।
* ১৪২৫ হিজরি –
** আফ্রিকান ইউনিয়ন গঠনের প্রধান স্তম্ভ হিসেবে *আফ্রিকান পিস অ্যান্ড সিকিউরিটি কাউন্সিল* চালু করা হয়, যা পূর্বের আফ্রিকান ঐক্য সংস্থার স্থলাভিষিক্ত কাঠামোর অংশ।
** আবু গারিব কারাগারে নির্যাতনের ঘটনা প্রকাশিত হওয়ার পর দায়িত্বপ্রাপ্ত জেনারেল জানিস কারপিনস্কিকে বরখাস্ত করা হয়।

## জন্ম

* ১৩২৭ হিজরি – আহমদ মাযহার আল-আজমা, সিরীয় লেখক, কবি ও রাজনীতিবিদ।
* ১৩৩১ হিজরি – মুহাম্মদ হামিদ আবু নসর, ইখওয়ানুল মুসলিমিনের চতুর্থ মুর্শিদ।
* ১৩৫৫ হিজরি – ইউসুফ হাবিবি, ইন্দোনেশিয়ার তৃতীয় রাষ্ট্রপতি।
* ১৩৮১ হিজরি – জিকরা, তিউনিসীয় গায়িকা।
* ১৩৮৯ হিজরি – জুমআন আল-রুয়াইয়ি, বাহরাইনি অভিনেতা ও পরিচালক।
* ১৩৯৫ হিজরি – রামি ওয়াহিদ, মিশরীয় অভিনেতা।
* ১৩৯৮ হিজরি –
** রামি সাবরি, মিশরীয় গায়ক।
** লিকায়া আল-খামিসি, মিশরীয় অভিনেত্রী।
** মুনা শাদ্দাদ, কুয়েতি অভিনেত্রী।

## মৃত্যু

* ৫৪১ হিজরি – ইমাদুদ্দিন জেনগি, দামেস্কের আমির ও ক্রুসেডারবিরোধী যোদ্ধা।
* ১৩৪৫ হিজরি – শুরাইদা আল-শিরাজি, ইরানি কবি
* ১৩৬০ হিজরি – ইব্রাহিম তুকান, ফিলিস্তিনি কবি।
* ১৩৮২ হিজরি– দগ হামারহোল্ড, জাতিসংঘের মহাসচিব। 
* ১৪১০ হিজরি – হাসান আবিদিন, মিশরীয় অভিনেতা।
* ১৪২০ হিজরি – আতিয়া মুহাম্মদ সালিম, মিশরীয় সুন্নি আলেম।
* ১৪৩৯ হিজরি – সালাহ ইসা, মিশরীয় সাংবাদিক ও ইতিহাসবিদ।

## আরো দেখুন

* রবিউল আউয়াল
* ১ রবিউল আউয়াল

## গ্রন্থপঞ্জি

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## তথ্যসূত্র


## বহিঃসংযোগ

* 
* 
* 
* 
*  

বিষয়শ্রেণী:হিজরি তারিখ
বিষয়শ্রেণী:রবিউস সানি
ঋতু খান্দুরি ভূষণ

**ঋতু খান্দুরি ভূষণ** (জন্ম: ২৯ জানুয়ারি ১৯৬৫) হলেন উত্তরাখণ্ডের একজন ভারতীয় রাজনীতিবিদ। তিনি উত্তরাখণ্ড বিধানসভার ৬ষ্ঠ এবং প্রথম মহিলা স্পিকার। তিনি কোটদ্বার নির্বাচনী এলাকার প্রতিনিধিত্ব করেন। তিনি ভারতীয় জনতা পার্টির সদস্য এবং উত্তরাখণ্ডের প্রাক্তন মুখ্যমন্ত্রী বি সি খান্দুরির কন্যা।

## প্রাথমিক জীবন এবং শিক্ষা
ঋতু খান্দুরি ১৯৬৫ সালে নৈনিতালে জন্মগ্রহণ করেন। তিনি উত্তরাখণ্ডের রাজনৈতিকভাবে প্রভাবশালী একটি পরিবারের সদস্য, তাঁর বাবা হলেন বি সি খান্দুরি। ঋতু উচ্চশিক্ষা গ্রহণ করেন এবং সক্রিয় রাজনীতিতে প্রবেশের আগে সামাজিক ও সম্প্রদায়গত সেবায় সক্রিয় ছিলেন।

## রাজনৈতিক জীবন
ঋতু খান্দুরী ভূষণ ভারতীয় জনতা পার্টির মাধ্যমে তাঁর রাজনৈতিক জীবন শুরু করেন এবং ২০১৭ সালের উত্তরাখণ্ড বিধানসভা নির্বাচনে যমকেশ্বর থেকে প্রতিদ্বন্দ্বিতা করেন, আসনটি জিতে চতুর্থ উত্তরাখণ্ড বিধানসভায় দায়িত্ব পালন করেন।

২০২২ সালের উত্তরাখণ্ড বিধানসভা নির্বাচনে, তিনি কোটদ্বার থেকে প্রতিদ্বন্দ্বিতা করেছিলেন এবং ভারতীয় জাতীয় কংগ্রেসের সুরেন্দ্র সিং নেগিকে পরাজিত করে ৪১.৫৮% ভোট পেয়ে জয়ী হয়েছিলেন। পরবর্তীকালে তিনি উত্তরাখণ্ড বিধানসভার স্পিকার নির্বাচিত হন, এই পদে অধিষ্ঠিত প্রথম মহিলা হন।

### কমিটি

* তথ্য ও প্রযুক্তি বিষয়ক কমিটির সদস্য (২০১৭–২০২২)
* উত্তরাখণ্ড বিধানসভার স্পিকার (২০২২-বর্তমান)

## নির্বাচনী কর্মক্ষমতা

## ব্যক্তিগত জীবন
ঋতু খান্দুরি একজন সরকারি কর্মচারী রাজেশ ভূষণের সাথে বিবাহিত। তিনি এখন উত্তরাখণ্ডের দেরাদুনে থাকেন।

## আরও দেখুন

* উত্তরাখণ্ড বিধানসভা
* উত্তরাখণ্ডের মুখ্যমন্ত্রীদের তালিকা
* ভারতীয় জনতা পার্টি

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:১৯৬৫-এ জন্ম
বিষয়শ্রেণী:উত্তরাখণ্ডের ভারতীয় জনতা পার্টির রাজনীতিবিদ
বিষয়শ্রেণী:উত্তরাখণ্ড বিধানসভার সদস্য ২০১৭-২০২২
বিষয়শ্রেণী:জীবিত ব্যক্তি
কীর্তি কুমারী

**কীর্তি কুমারী** (১৩ আগস্ট ১৯৬৭ &#x2013; ২৮ আগস্ট ২০১৭) ছিলেন বিজোলিয়ার পূর্বতন রাজপরিবারের সদস্য। তিনি বিজোলিয়ার বর্তমান রাও সাহেব চন্দ্রবীর সিং এবং আউয়ার (মারোয়ার) রানি মনোহর কানওয়ারের কন্যা। তিনি আজমিরের সোফিয়া সিনিয়র সেকেণ্ডারি স্কুলে পড়েছেন এবং পরে সোফিয়া কলেজের প্রাক্তন ছাত্রী ছিলেন যেখানে তিনি তাঁর স্নাতক ডিগ্রি অর্জন করেছিলেন। তিনি জামিলা সিং হাউসে মায়ো কলেজ গার্লস স্কুলে হাউস মাস্টার হিসেবে কাজ করেছিলেন। পরবর্তীতে তিনি রাজনীতিতে প্রবেশ করেন। তিনি ভারতীয় জনতা পার্টির একজন রাজনীতিবিদ হিসেবে রাজস্থানের ভিলওয়ারা জেলার মণ্ডলগড় বিধানসভা কেন্দ্রের প্রতিনিধিত্ব ক'রে রাজস্থান বিধানসভার সদস্য হয়েছিলেন। ২০১৭ সালের ২৮শে আগস্ট তিনি সোয়াইন ফ্লু সংক্রমণে মারা যান। তার বয়স হয়েছিল পঞ্চাশ বছর।

## রাজনৈতিক জীবন
কীর্তি কুমারী বিজোলিয়ার প্রাক্তন রাজপরিবারের সদস্য ছিলেন। তিনি ২০০৩ সালে ভারতীয় জনতা পার্টির টিকিটে মণ্ডলগড় বিধানসভা কেন্দ্র থেকে তাঁর প্রথম নির্বাচনে প্রতিদ্বন্দ্বিতা করেছিলেন, যেখানে তিনি ভারতীয় জাতীয় কংগ্রেসের শিবচরণ মাথুরের মুখোমুখি হয়েছিলেন। এই শিবচরণ রাজস্থানের দু'বারের মুখ্যমন্ত্রী এবং ছ'বারের রাজস্থান বিধানসভার সদস্য ছিলেন। কীর্তি কুমারী সেই নির্বাচনে প্রায় আটশ ভোটে হেরে যান। ২০০৮ সালে, তিনি প্রদীপ কুমার সিংয়ের মুখোমুখি হয়ে প্রায় এক হাজার পাঁচশ ভোটে হেরে যান। তিনি ২০১৩ সালে রাজস্থান বিধানসভার একটি আসনে জয়লাভ করেন, ভারতীয় জাতীয় কংগ্রেস প্রার্থী বিবেক ধাকারকে পরাজিত করে। তিনি এই এলাকা থেকে উনিশ হাজারেরও বেশি ভোটের ব্যবধানে জয়লাভ করেন।

## মৃত্যু
২০১৭ সালের আগস্টের গোড়ার দিকে, কীর্তি কুমারী অসুস্থ হয়ে পড়েন এবং স্থানীয় একজন চিকিৎসক তাঁর চিকিৎসা করেন। তাঁর অবস্থার উন্নতি না হওয়ায় তাঁকে জেলা হাসপাতালে স্থানান্তরিত করা হয় যেখানে তাঁর সোয়াইন ইনফ্লুয়েঞ্জার এইচ১এন১ স্ট্রেন ধরা পড়ে। তাঁর অবস্থার অবনতি হলে তাঁকে জয়পুরের সওয়াই মান সিং হাসপাতালে স্থানান্তরিত করা হয়, যেখানে ডাক্তাররা তাঁকে একটি বিশেষায়িত হাসপাতালে স্থানান্তরিত করার পরামর্শ দেন। পরবর্তীতে চিকিৎসার জন্য তাঁকে ফোর্টিস হাসপাতালে নিয়ে যাওয়া হয়, যেখানে তিনি ২০১৭ সালের ২৮শে আগস্ট তারিখে মারা যান। রাজস্থানের মুখ্যমন্ত্রী বসুন্ধরা রাজে বলেন, "তাঁর মৃত্যু আমার এবং বিজেপি পরিবারের জন্য এক বিশাল ক্ষতি"।

## তথ্যসূত্র

বিষয়শ্রেণী:ইনফ্লুয়েঞ্জায় মৃত্যু
বিষয়শ্রেণী:রাজস্থান বিধানসভার সদস্য ২০১৩-২০১৮
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:ভারতে সংক্রামক রোগে মৃত্যু
বিষয়শ্রেণী:২০১৭-এ মৃত্যু
বিষয়শ্রেণী:১৯৬৭-এ জন্ম
বিষয়শ্রেণী:রাজস্থানের ভারতীয় জনতা পার্টির রাজনীতিবিদ
এলিজাবেথ ওয়াল্ডহেইম

**এলিজাবেথ "সিসি" ওয়াল্ডহেইম** (১৩ এপ্রিল ১৯২২ - ২৮ ফেব্রুয়ারী ২০১৭) ছিলেন একজন অস্ট্রীয় রাজনৈতিক ব্যক্তিত্ব এবং জাতিসংঘের মহাসচিব এবং অস্ট্রিয়ার রাষ্ট্রপতি কার্ট ওয়াল্ডহেইমের স্ত্রী।  তিনি ১৯৮৬ থেকে ১৯৯২ সাল পর্যন্ত অস্ট্রিয়ার ফার্স্ট লেডি ছিলেন।

## তথ্যসূত্র

বিষয়শ্রেণী:১৯২২-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:নাৎসি পার্টির সদস্য
বিষয়শ্রেণী:অস্ট্রীয় নাৎসি
বিষয়শ্রেণী:অস্ট্রিয়ার রাষ্ট্রপতির দাম্পত্য সঙ্গী
বিষয়শ্রেণী:ভিয়েনার ব্যবসায়ী
বিষয়শ্রেণী:২০শ শতাব্দীর অস্ট্রীয় নারী ব্যবসায়ী
বিষয়শ্রেণী:২০শ শতাব্দীর অস্ট্রীয় ব্যবসায়ী
বিষয়শ্রেণী:ভিয়েনার কেন্দ্রীয় সমাধিস্থলে সমাধিস্থ
লুৎফুল্লাহেল মাজেদ

**লুৎফুল্লাহেল মাজেদ** বাবু হলেন একজন বাংলাদেশী রাজনীতিবিদ ও সংসদ সদস্য। স্থানীয়ভাবে তিনি কালাবাবু নামেও পরিচিত। তিনি ত্রয়োদশ জাতীয় সংসদ নির্বাচন-এ বাংলাদেশ জাতীয়তাবাদী দল প্রার্থী হিসেবে ময়মনসিংহ-৮ আসনে থেকে সংসদ সদস্য নির্বাচিত হয়েছেন।

## কর্মজীবন
তিনি ২০২৬ সালে অনুষ্ঠিত **[[ত্রয়োদশ জাতীয় সংসদ নির্বাচন, ২০২৬|ত্রয়োদশ জাতীয় সংসদ নির্বাচনে]]** ময়মনসিংহ-৮ (ঈশ্বরগঞ্জ) আসন থেকে বিএনপির মনোনীত প্রার্থী হিসেবে প্রতিদ্বন্দ্বিতা করেন এবং প্রথমবারের মতো সংসদ সদস্য নির্বাচিত হন।

## তথ্যসূত্র

বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:ত্রয়োদশ জাতীয় সংসদ সদস্য বিষয়শ্রেণী:জীবিত ব্যক্তি
ইয়োশিকো ইশিবা

**ইয়োশিকো ইশিবা**  (  **নাকামুরা** ; জন্ম: ২৬ আগস্ট ১৯৫৬) হলেন জাপানের প্রাক্তন প্রধানমন্ত্রী শিগেরু ইশিবার দাম্পত্য সঙ্গী। তিনি পূর্বে মারুবেনি কোম্পানিতে কাজ করতেন।
## টীকা

## তথ্যসূত্র

বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাপানি ভাষার লেখা থাকা নিবন্ধ
বিষয়শ্রেণী:টোকিওর ব্যক্তি
বিষয়শ্রেণী:জাপানের প্রধানমন্ত্রীর দাম্পত্য সঙ্গী
১১ রবিউস সানি

**১১ রবিউস সানি বা ১১ রবিউল আখর** হলো ইসলামি চান্দ্র বর্ষপঞ্জির চতুর্থ মাস রবিউস সানির একাদশ দিন, যা হিজরি বর্ষপঞ্জি অনুযায়ী বছরের ১০০তম দিন হয়। তবে যদি সফর মাস ৩০ দিন পূর্ণ করে, তাহলে এটি হিজরি সনের ১০১তম দিন হিসেবে গণ্য হয়। এই দিনের পর হিজরি বছর শেষ হতে আরো ২৫৪ অথবা ২৫৫ দিন বাকি থাকে।

## ঘটনাবলি

* ১১৭০ হিজরি – ব্রিটিশরা ভারতের কলকাতা শহর দখল করে।
* ১২৫৫ হিজরি – মিশরীয় শাসক মুহাম্মদ আলি পাশার বাহিনী ও উসমানীয় সেনাবাহিনীর মধ্যে নিসিবিনের যুদ্ধ সংঘটিত হয়। এ যুদ্ধে উসমানীয়রা পরাজিত হয় এবং ইব্রাহিম পাশার সামনে উসমানীয় খেলাফতের রাজধানী ইস্তাম্বুলের পথে অগ্রসর হওয়ার রাস্তা প্রায় খুলে যায়; তবে ইউরোপীয় শক্তিগুলোর হস্তক্ষেপের কারণে তা আর সম্ভব হয়নি।
* ১২৯৪ হিজরি– রুশ সাম্রাজ্য উসমানীয়দের বিরুদ্ধে যুদ্ধ ঘোষণা করে। কারণ খ্রিস্টান সংখ্যালঘুদের সুরক্ষার নামে সাম্রাজ্যের অভ্যন্তরীণ বিষয়ে হস্তক্ষেপের প্রশ্নে তোপকাপি প্রাসাদ অস্বীকৃতি জানায়।
* ১৩২৬ হিজরি – কায়রোয় মিশরীয় চারুকলা বিদ্যালয় (স্কুল অব ফাইন আর্টস) প্রতিষ্ঠিত হয়। বিখ্যাত ভাস্কর মাহমুদ মুখতার এর প্রথম শিক্ষার্থীদের একজন ছিলেন।
* ১৩৩৭ হিজরি – আমির আলি বিন হুসাইন মদিনার শাসনভার গ্রহণ করেন।
* ১৩৪০ হিজরি – ব্রিটিশ কর্তৃপক্ষ সাদ জাগলুল ও তাঁর সঙ্গীদের গ্রেপ্তার করে সেশেলস দ্বীপে নির্বাসিত করে।
* ১৩২৮ হিজরি – শায়খ সুলাইমান আল-জাদাবি কর্তৃক প্রকাশিত তিউনিসীয় রসাত্মক পত্রিকা “আবু নুয়াস" ১৫ সংখ্যা প্রকাশের পর বন্ধ হয়ে যায়।
* ১৪০৫ হিজরি–ইসরায়েল স্বীকার করে যে, তারা গোপনে ইথিওপিয়া থেকে ফালাশা ইহুদিদের স্থানান্তর করেছে।
* ১৪২৯ হিজরি –
** মিশরীয় রাষ্ট্রপতির আদেশের মাধ্যমে হেলওয়ান ও *৬ অক্টোবর* নামে দুটি নতুন গভর্নরেট (প্রশাসনিক অঞ্চল) প্রতিষ্ঠিত হয়।
** আবুধাবিতে ইংরেজি ভাষায় প্রকাশিত পত্রিকা “দ্য ন্যাশনালের” প্রথম সংখ্যা প্রকাশিত হয়।
* ১৪৩৫ হিজরি – আলজেরিয়ার একটি সামরিক বিমান বিধ্বস্ত হয়, যার ফলে ৭৭ জন নিহত হয়।

## জন্ম

* ১৩০৭ হিজরি– আবদুল হামিদ বিন বাদিস; *আলজেরীয় মুসলিম উলামা* সমিতির প্রতিষ্ঠাতা।
* ১৩২৮ হিজরি – ফারিদ আল-আত্রাশ; সিরীয়-মিশরীয় খ্যাতিমান সংগীতশিল্পী ও গায়ক।
* ১৩৩১ হিজরি – আবদুল আলীম খাত্তাব; মিশরীয় অভিনেতা ও পরিচালক।
* ১৩৩৪ হিজরি – মুহসিন হাসনাইন; মিশরীয় অভিনেতা।
* ১৩৯৪ হিজরি– হায়া বিনতে হুসাইন; অশ্বারোহী ক্রীড়াবিদ, জর্ডানের সাবেক রাজা হুসাইন বিন তালালের কন্যা ও দুবাইয়ের শাসক শেখ মুহাম্মদ বিন রাশিদ আল মাকতুমের স্ত্রী।
* ১৩৯৬ হিজরি – সাবা মুবারক; জর্ডানীয় অভিনেত্রী।
* ১৩৯৭ হিজরি – মুহাম্মদ আল-কাস; সিরীয় অভিনেতা।

## মৃত্যু

* ৩০৭ হিজরি – জাকা আল-আওয়ার; মিশরের সর্বশেষ  আব্বাসীয় গভর্নর।
* ৭৭৯ হিজরি – ইবনে হাবিব আল-হালাবি; শামী (সিরীয়) সাহিত্যিক ও ফকিহ।
* ১৩৯২ হিজরি – ইসমাঈল ইয়াসিন; বিখ্যাত মিশরীয় কৌতুক অভিনেতা।
* ১৩৪৪ হিজরি – আহমদ ওয়াসলি আস-সামরকান্দি; তাজিক-তুর্কিস্তানি ফকিহ, শিক্ষক ও সাহিত্যিক।
* ১৪০৪ হিজরি – সা‘দ হাদ্দাদ; দক্ষিণ লেবানীয় আর্মি ও তথাকথিত “স্বাধীন লেবানন রাষ্ট্রের” প্রতিষ্ঠাতা।
* ১৪২৮ হিজরি – হালা শাওকাত; সিরীয় অভিনেত্রী।
* ১৪৩০ হিজরি – আব্বুদ আবদুল আল; লেবানীয় সংগীতজ্ঞ।
* ১৪৩১ হিজরি– আহমদ বিন যায়েদ আল নাহিয়ান; আবুধাবি বিনিয়োগ কর্তৃপক্ষের ব্যবস্থাপনা পরিচালক।

## আরো দেখুন

* রবিউল আউয়াল
* ১ রবিউল আউয়াল

## গ্রন্থপঞ্জি

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## তথ্যসূত্র


## বহিঃসংযোগ

* 
* 
* 
* 
* 

বিষয়শ্রেণী:হিজরি তারিখ
বিষয়শ্রেণী:রবিউস সানি
১২ রবিউস সানি

**১২ রবিউস সানি বা ১২ রবিউল আখর** হলো ইসলামি চান্দ্র বর্ষপঞ্জির চতুর্থ মাস রবিউস সানির দ্বাদশ দিন, যা হিজরি বর্ষপঞ্জি অনুযায়ী বছরের ১০১তম দিন হয়। তবে যদি সফর মাস ৩০ দিন পূর্ণ করে, তাহলে এটি হিজরি সনের ১০২তম দিন হিসেবে গণ্য হয়। এই দিনের পর হিজরি বছর শেষ হতে আরো ২৫৩ অথবা ২৫৪ দিন বাকি থাকে।

## ঘটনাবলি

* ১২২৬ হিজরি– মিশরে প্রথমবারের মতো চারুকলা বিদ্যালয় (স্কুল অব ফাইন আর্টস) উদ্বোধন করা হয়। এতে প্রায় ৪০০ জন শিক্ষার্থী আবেদন করে, যাদের মধ্যে বহু প্রতিভাবান ছাত্র ছিল।
* ১২৫৫ হিজরি – উসমানীয় সাম্রাজ্য ও মিশরীয় গভর্নর মুহাম্মদ আলি পাশার মধ্যে নিসিবের যুদ্ধ সংঘটিত হয়। এতে উসমানীয়রা পরাজিত হয় এবং ইব্রাহিম পাশার সামনে খেলাফতের রাজধানীর দিকে অগ্রসর হওয়ার পথ উন্মুক্ত হয়ে যায়; কিন্তু ইউরোপীয় শক্তির হস্তক্ষেপে তা সম্ভব হয়নি।
* ১৩৩০ হিজরি– মরক্কোর সুলতান আবদুল হাফিজ বিন হাসান তাঁর দেশে ফরাসি প্রটেক্টরেট (রক্ষাকবচ) শাসন মেনে নেন।
* ১৩৫৫ হিজরি– বাগদাদ বেতার কেন্দ্র চালু হয়।
* ১৩৭৮ হিজরি – লেবাননে রাষ্ট্রপতি কামিল শামউনের মেয়াদ শেষ এবং সেনাপ্রধান ফুয়াদ শিহাব রাষ্ট্রপতি নির্বাচিত হওয়ার পর পরিস্থিতি শান্ত হলে মার্কিন বাহিনী লেবানন থেকে প্রত্যাহার করে।
* ১৪০৮ হিজরি–জাতিসংঘ সাধারণ পরিষদ ১২৯ ভোটের সংখ্যাগরিষ্ঠতায় মধ্যপ্রাচ্যে শান্তি প্রতিষ্ঠার জন্য একটি আন্তর্জাতিক সম্মেলন আয়োজনের প্রস্তাব অনুমোদন করে।
* ১৪২৩ হিজরি – পশ্চিম ইরানে একটি ভূমিকম্পে ২৬১ জন নিহত হয়।
* ১৪২৫ হিজরি– কয়েকজন সৌদি ও কুয়েতি অপরাধীর মৃত্যুদণ্ড কার্যকর করা হয়; তারা একটি শিশুকে অপহরণ ও গুরুতর সহিংস অপরাধে জড়িত ছিল।
* ১৪৩২ হিজরি– জাতিসংঘ নিরাপত্তা পরিষদ লিবিয়ার আকাশসীমায় উড্ডয়ন নিষেধাজ্ঞা আরোপের সিদ্ধান্ত গ্রহণ করে (মানবিক ত্রাণবাহী বিমান ব্যতীত) এবং বেসামরিক নাগরিকদের সুরক্ষায় প্রয়োজনীয় ব্যবস্থা নেওয়ার অনুমোদন দেয়। যুক্তরাজ্য, ফ্রান্স, যুক্তরাষ্ট্র ও লেবাননসহ ১০টি দেশ পক্ষে ভোট দেয় এবং রাশিয়া, চীন, জার্মানি, ব্রাজিল ও ভারত ভোটদানে বিরত থাকে।
* ১৪৪২ হিজরি – মিশরের আল-আহলি ক্লাব আফ্রিকান চ্যাম্পিয়ন্স লিগে তাদের নবম শিরোপা জয় করে। দলটি ফাইনালে জামালেককে ২–১ গোলে পরাজিত করে।

## জন্ম

* ৪০০ হিজরি–আব্দুল মালিক ইবনে সিরাজ; আন্দালুসীয় আলেম ও ভাষাবিদ।
* ১২৮৮ হিজরি– তৌফিক নাসিম পাশা; মিশরীয় প্রধানমন্ত্রী।
* ১৩০৭ হিজরি– আবদুল হামিদ বিন বাদিস; আলজেরীয় সমাজ সংস্কারক, ইসলামি জাগরণের অগ্রদূত ও *আলজেরীয় উলামা সমিতির* প্রতিষ্ঠাতা।
* ১৩২৫ হিজরি – আহমদ আল-মুস্তানবাত; ইরানি-ইরাকি ফকিহ।
* ১৩৩৫ হিজরি –
** কামাল জুমব্লাত; লেবানীয় রাজনীতিবিদ, চিন্তাবিদ ও দার্শনিক; প্রগ্রেসিভ সোশ্যালিস্ট পার্টির প্রতিষ্ঠাতা ও আরব জাতীয়তাবাদের অন্যতম প্রবক্তা।
** আবদুর রহমান বাদাবি; মিশরীয় দার্শনিক।
* ১৩৭৩ হিজরি – আবদুর রহমান আল-আকল; কুয়েতি অভিনেতা।
* ১৩৭৮ হিজরি – নাসর হাম্মাদ; মিশরীয় অভিনেতা।
* ১৩৯২ হিজরি – আহলাম হাসান; কুয়েতি অভিনেত্রী।

## মৃত্যু

* ২৪১ হিজরি–আহমদ বিন হাম্বল; বিশিষ্ট চার ইমামের একজন, ফকিহ ও মুজতাহিদ; হাম্বলি মাযহাবের প্রবর্তক।
* ৬৭৭ হিজরি – ইবনুল জাহির আল-ইরবিলি; ইরাকি হানাফি ফকিহ ও সাহিত্যিক।
* ১৩৫২ হিজরি –আবদুল্লাহ ইবনে আহমদ আল-আজিরি; সৌদি কবি, ঔপন্যাসিক ও সাহিত্যিক।
* ১৩৮১ হিজরি – ফিরদাউস মুহাম্মদ; মিশরীয় অভিনেত্রী।
* ১৪৪৩ হিজরি – জুহাইর রমাদান; সিরীয় অভিনেতা।

## আরো দেখুন

* রবিউল আউয়াল
* ১ রবিউল আউয়াল

## গ্রন্থপঞ্জি

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## তথ্যসূত্র


## বহিঃসংযোগ

* 
* 
* 
* 
* 

বিষয়শ্রেণী:হিজরি তারিখ
বিষয়শ্রেণী:রবিউস সানি
গীতা কোড়া

**গীতা কোড়া** একজন ভারতীয় রাজনীতিবিদ এবং ভারতীয় জনতা পার্টির সদস্য এবং সিংভূম লোকসভা নির্বাচনী এলাকার প্রাক্তন সংসদ সদস্য। এর আগে তিনি জয় ভারত সামন্ত পার্টির সাথে যুক্ত ছিলেন। এরপরে তিনি ভারতীয় জাতীয় কংগ্রেসে আসেন। ২০২৪ সালের ২৬শে ফেব্রুয়ারি তারিখে তিনি ভারতীয় জাতীয় কংগ্রেস ত্যাগ করেন ও একই দিনে বিজেপিতে যোগ দেন।

## রাজনৈতিক জীবন
গীতা পশ্চিম সিংভূম জেলার জগন্নাথপুর নির্বাচনী এলাকা থেকে ঝাড়খণ্ড বিধানসভার সদস্য ছিলেন। তিনি একজন জাতিগত হো, যেটি একটি তফসিলি উপজাতি। তিনি ঝাড়খণ্ডের প্রাক্তন মুখ্যমন্ত্রী মধু কোড়ার সাথে বিবাহিত।

২০১৭ সালের ফেব্রুয়ারিতে, লোকসভার স্পিকার সুমিত্রা মহাজন কমনওয়েলথ মহিলা সংসদ সদস্য স্টিয়ারিং কমিটির (ভারত অঞ্চল) জন্য গীতাকে সদস্য নিযুক্ত করেছিলেন। 

২০২৪ সালের ভারতীয় সাধারণ নির্বাচনে তিনি ঝাড়খণ্ড মুক্তি মোর্চার রাজনীতিবিদ জবা মাঝির কাছে পরাজিত হন। ২০২৪ সালের ঝাড়খণ্ড বিধানসভা নির্বাচনে তিনি জগন্নাথপুর বিধানসভা কেন্দ্র থেকে ভারতীয় জাতীয় কংগ্রেসের প্রার্থী সোনা রাম সিঙ্কুর কাছে পরাজিত হন, এই আসন থেকে তিনি এবং তাঁর স্বামী মধু কোড়া ২০০০ - ২০১৯ সাল পর্যন্ত প্রতিনিধিত্ব করেছিলেন।

## পুরস্কার এবং সম্মাননা

* সমাজকল্যাণে তাঁর কাজের জন্য (আকাঙ্ক্ষামূলক জেলা) ২০১৯ সালে চ্যাম্পিয়ন্স অফ চেঞ্জ অ্যাওয়ার্ড পেয়েছেন, ২০২০ সালের ২০শে জানুয়ারি তারিখে নতুন দিল্লির বিজ্ঞান ভবনে তৎকালীন রাষ্ট্রপতি প্রণব মুখার্জি এই পুরস্কার প্রদান করেন।

## তথ্যসূত্র

বিষয়শ্রেণী:ঝাড়খণ্ডের ভারতীয় জনতা পার্টির রাজনীতিবিদ
বিষয়শ্রেণী:১৯৮৩-এ জন্ম
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:লোকসভার নারী সদস্য
বিষয়শ্রেণী:ঝাড়খণ্ড বিধানসভার সদস্য ২০১৪-২০১৯
বিষয়শ্রেণী:ঝাড়খণ্ড বিধানসভার সদস্য ২০০৯-২০১৪
বিষয়শ্রেণী:ঝাড়খণ্ডের ভারতীয় জাতীয় কংগ্রেসের রাজনীতিবিদ
বিষয়শ্রেণী:সপ্তদশ লোকসভার সদস্য
বিষয়শ্রেণী:উপমহাদেশীয় আদিবাসী নারী
বিষয়শ্রেণী:জীবিত ব্যক্তি
আবু আবদুল্লাহ এম ছালেহ

**আবু আবদুল্লাহ এম ছালেহ** যিনি **সালেহ শিবলী** নামেই বেশি পরিচিত হলেন একজন বাংলাদেশি জ্যেষ্ঠ সাংবাদিক। তিনি বাংলাদেশের ১১তম প্রধানমন্ত্রী তারেক রহমানের প্রেস সচিব হিসাবে নিয়োগ পেয়েছেন।

## প্রাথমিক ও শিক্ষাজীবন
সালেহ শিবলী চাঁদপুর জেলার ফরিদগঞ্জ উপজেলায় জন্মগ্রহণ করেন। তার গ্রামের বাড়ি গোবিন্দপুর ইউনিয়নে। তিনি ঢাকা বিশ্ববিদ্যালয় থেকে স্নাতকোত্তর ডিগ্রি অর্জন করেন। এছাড়া তিনি মিডিয়া এবং প্রশাসনে পিএইচডি ডিগ্রিও অর্জন করেন।

## কর্মজীবন
সালেহ শিবলী কর্মজীবনে বার্তা সংস্থা ইউএনবি, দৈনিক মানবজমিন, বাংলাবাজার পত্রিকা, বেসরকারি টেলিভিশন চ্যানেল আইতে রিপোর্টার হিসাবে কাজ করেছেন। এছাড়া তিনি ২০০৪ সালে ঢাকা রিপোর্টার্স ইউনিটির সাধারণ সম্পাদক এবং ১৯৯৪ ঢাকা বিশ্ববিদ্যালয় সাংবাদিক সমিতির সাধারণ সম্পাদক পদে দায়িত্ব পালন করেছেন।

তারেক রহমান বিএনপির ভারপ্রাপ্ত চেয়ারম্যানের দায়িত্বে থাকার সময়ও তার প্রেস সচিব ছিলেন সালেহ শিবলী। চার দলীয় জোট সরকারের সময়ে কলকাতা উপ-হাই কমিশনের ফার্স্ট সেক্রেটারি (প্রেস) হিসেবে দায়িত্ব পালন করেন তিনি।

বাংলাদেশের নারীর ক্ষমতায়ন নিয়ে জাপানের কিতাকিয়ুশু ফোরাম অন এশিয়ান উইমেন (কেএফএডব্লিউ) প্রকাশিত ম্যাগাজিন এশিয়ান ব্রিজে সালেহ শিবলীর একাধিক নিবন্ধ প্রকাশ করেছেন। তিনি গণমাধ্যম ও প্রশাসন সম্পর্কিত বিষয়ে পিএইচডি অর্জন করেছেন। তিনি অস্ট্রেলিয়াভিত্তিক রাজনৈতিক গবেষণাধর্মী প্রতিষ্ঠান সিডনি পলিসি এন্ড রিসার্চ সেন্টারের সঙ্গে নন রেসিডেন্ট ফেলো হিসাবেও কাজ করেছেন।

## প্রেস সচিব হিসাবে নিয়োগ
২০২৬ সালের ১৮ ফেব্রুয়ারি সালেহ শিবলীকে বাংলাদেশের প্রধানমন্ত্রী তারেক রহমানের প্রেস সচিব হিসেবে নিয়োগ দেওয়া হয়। তার নিয়োগটি জনপ্রশাসন মন্ত্রণালয়ের একটি গেজেট বিজ্ঞপ্তির মাধ্যমে নিশ্চিত করা হয়। এই পদে থাকার অবস্থায় তিনি একজন সচিবের মর্যাদা পেয়েছেন। প্রজ্ঞাপনে বলা হয়, আবু আবদুল্লাহ এম ছালেহকে অন্য যেকোনো পেশা, ব্যবসা কিংবা সরকারি, আধা সরকারি, বেসরকারি প্রতিষ্ঠান বা সংগঠনের সঙ্গে কর্ম-সম্পর্ক পরিত্যাগের শর্তে যোগদানের তারিখ থেকে প্রধানমন্ত্রীর প্রেস সচিব পদে প্রধানমন্ত্রীর মেয়াদকাল বা তার সন্তুষ্টি সাপেক্ষে (যেটি আগে ঘটে) চুক্তিভিত্তিক নিয়োগ দেওয়া হলো।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী সাংবাদিক
বিষয়শ্রেণী:প্রধানমন্ত্রীর প্রেস সচিব
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চাঁদপুর জেলার ব্যক্তি
১৫ রবিউস সানি

**১৫ রবিউস সানি বা ১৫ রবিউল আখর** হলো ইসলামি চান্দ্র বর্ষপঞ্জির চতুর্থ মাস রবিউস সানির পঞ্চদশ দিন, যা হিজরি বর্ষপঞ্জি অনুযায়ী বছরের ১০৪তম দিন হয়। তবে যদি সফর মাস ৩০ দিন পূর্ণ করে, তাহলে এটি হিজরি সনের ১০৫তম দিন হিসেবে গণ্য হয়। এই দিনের পর হিজরি বছর শেষ হতে আরো ২৫০ অথবা ২৫১ দিন বাকি থাকে।

## ঘটনাবলি

* ২৩৮ হিজরি — আন্দালুসের তোলেদো শহরে আমির মুহাম্মদ ইবনে আবদুর রহমান ইবনুল হাকামের বিরুদ্ধে একটি বিদ্রোহ শুরু হয়। এই বিদ্রোহ বহু বছর স্থায়ী ছিল এবং দুই পক্ষের মধ্যে যুদ্ধও সংঘটিত হয়। আন্দালুসের খ্রিস্টানরা বিদ্রোহকে উসকে দিতে বিশেষ ভূমিকা রাখে। অবশেষে পঁয়ত্রিশ বছর পর এটি পুরোপুরি দমন করা হয়।
* ১২৭০ হিজরি — রোমানিয়ায় *জাতানা যুদ্ধে* রুশ বাহিনী উসমানীয় সেনাবাহিনীর কাছে পরাজয়ের শিকার হয় এবং রুশরা রোমানিয়া থেকে উসমানীয়দের বিতাড়িত করতে ব্যর্থ হয়।
* ১২৭৩ হিজরি — উসমানীয় নৌবাহিনী *ফাতহিয়া* নামের জাহাজটি সমুদ্রে নামায়, যা ইস্তাম্বুল জাহাজ কারখানায় নির্মিত সর্বশেষ পালতোলা জাহাজ ছিল। জাহাজটি প্রায় ৪৭ বছর প্রশিক্ষণ জাহাজ হিসেবে নৌবাহিনীতে সেবা দেয়।
* ১৩৮১ হিজরি— মৌরিতানিয়ার বিরোধী দল আন-নাহদা পার্টি সরকারে অংশগ্রহণে সম্মত হয় এবং নিজেকে বিলুপ্ত করে। একইভাবে অন্য মৌরিতানীয় রাজনৈতিক দলগুলিও বিলুপ্ত হয়। এসব দলের সমন্বয়ে একটি একক দল গঠিত হয়, যার নাম রাখা হয় *মৌরিতানিয়ান পিপলস রিপাবলিকান পার্টি।*
* ১৩৯০ হিজরি— রজার্স পরিকল্পনা ঘোষণা করা হয়, যা আরব ও ইস্রায়েলের মধ্যে যুদ্ধবিরতির আহ্বান জানায়।
* ১৩৯৬ হিজরি — আরব মহাকাশ গবেষণা সংস্থা *আরব স্যাট* প্রতিষ্ঠিত হয়।
* ১৪০৬ হিজরি—ইতালির রোম শহরে লিওনার্দো দা ভিঞ্চি বিমানবন্দর ও অস্ট্রিয়ার ভিয়েনা আন্তর্জাতিক বিমানবন্দর একইসময়ে হামলা চালানো হয়। এই সময় বন্দুকধারীরা ইসরায়েলি বিমান সংস্থা *এল আলের* বিমান যাত্রীদের জন্য নির্ধারিত আগমনী গেটের সামনে গুলি চালায়।
* ১৪১৭ হিজরি—মরক্কোতে *তাওহিদ ও সংস্কার* আন্দোলন প্রতিষ্ঠিত হয়।
* ১৪৩০ হিজরি — আলজেরীয় রাষ্ট্রপতি আবদুল আজিজ বুতেফলিকা আগের দিনের নির্বাচনে প্রায় ৯০.২৪% ভোট পেয়ে নতুন মেয়াদে জয়ী হন; বিপরীতে আলজেরিয়ান ওয়ার্কার্স পার্টির মহাসচিব লুইযা হানুন মাত্র ৪.২২% ভোট পেয়ে দ্বিতীয় স্থান অর্জন করেন।
* ১৪৩২ হিজরি — মিশরে সংবিধান সংশোধন উপলক্ষে অনুষ্ঠিত গণভোটের তদারকি কমিটি জানায়, গণভোটে অংশগ্রহণকারীদের ৭৭.২% প্রস্তাবিত সংশোধনের পক্ষে ভোট দেন এবং নির্বাচনে উপস্থিতির হার ছিল ৪১.২%।
* ১৪৩৫ হিজরি — লেবাননের মনোনীত প্রধানমন্ত্রী তাম্মাম সালাম নতুন লেবানীয় সরকার গঠনের ঘোষণা দেন।
* ১৪৪১ হিজরি — আবদুল মাজিদ তেব্বুন ৫৮.১৫% ভোট পেয়ে আলজেরিয়ার রাষ্ট্রপতি নির্বাচিত হন।

## জন্ম

* ৫৭০ হিজরি — রাজিহ আল-হিল্লি, ইরাকি কবি।
* ১২৯৫ হিজরি — সালিহা কাসিন, মিশরীয় অভিনেত্রী।
* ১৩৩১ হিজরি — নাজাত আলি, মিশরীয় গায়িকা ও অভিনেত্রী।
* ১৩৯৮ হিজরি — রাশিদ আল-দোসারি, বাহরাইনি ফুটবল খেলোয়াড়।

## মৃত্যু

* ৫৭৬ হিজরি — আবু তাহির আস-সিলাফি, ইস্পাহানের মুহাদ্দিস (হাদিস বিশারদ)।
* ৬০১ হিজরি — ইলিয়াস ইবনে জামি আল-ইরবিলি, ইরাকি আলেম ও আরবি কবি।
* ১৪২৫ হিজরি — মারইয়াম আল-গাদবান, কুয়েতি অভিনেত্রী।
* ১৪২৬ হিজরি — আবদুল আজিজ হামাদ আস-সাকার, কুয়েত জাতীয় পরিষদের সভাপতি।
* ১৪৩০ হিজরি — আস-সাইয়্যিদ রাদি, মিশরীয় অভিনেতা ও পরিচালক।
* ১৪৪০ হিজরি — তালাল বিন আবদুল আজিজ আল সৌদ, সৌদি রাজপুত্র।
* ১৪৪৭ হিজরি — আহমদ ওমর হাশিম, মিশরীয় আলেম ও দাঈ।

## আরো দেখুন

* রবিউল আউয়াল
* ১ রবিউল আউয়াল

## গ্রন্থপঞ্জি

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## তথ্যসূত্র


## বহিঃসংযোগ

* 
* 
* 
* 
* 

বিষয়শ্রেণী:হিজরি তারিখ
বিষয়শ্রেণী:রবিউস সানি
২০ রবিউস সানি

**২০ রবিউস সানি বা ২০ রবিউল আখর** হলো ইসলামি চান্দ্র বর্ষপঞ্জির চতুর্থ মাস রবিউস সানির বিংশ দিন। এটি হিজরি বর্ষপঞ্জি অনুযায়ী বছরের ১০৯তম দিন হয়। তবে যদি সফর মাস ৩০ দিন পূর্ণ করে, তাহলে এটি হিজরি সনের ১১০তম দিন হিসেবে গণ্য হয়। এই দিনের পর হিজরি বছর শেষ হতে আরো ২৪৫ অথবা ২৪৬ দিন বাকি থাকে।

## ঘটনাবলি

* ৬৪৬ হিজরি – ফ্রান্সের রাজা নবম লুই ঐতিহাসিকভাবে পরিচিত সপ্তম ক্রুসেডের নেতৃত্ব দিতে ফ্রান্স ত্যাগ করে মিশরের উদ্দেশ্যে রওনা হন। এই সামরিক অভিযানের মূল লক্ষ্য ছিল মুসলিম শক্তিকে দুর্বল করে জেরুসালেম পুনর্দখল করা। তবে শেষ পর্যন্ত এই অভিযান ভয়াবহ ব্যর্থতায় পর্যবসিত হয় এবং মানসুরার যুদ্ধে ক্রুসেডার বাহিনী বড় ধরনের পরাজয়ের সম্মুখীন হয়।
* ৭১৮ হিজরি – গ্রানাডার নিকটে আলবিরা যুদ্ধ সংঘটিত হয়, যার একদিকে ছিল কাস্তিলীয় খ্রিস্টান বাহিনী এবং অপরদিকে মুসলিম সেনাদল। মুসলিম বাহিনীর নেতৃত্বে ছিলেন “শাইখুল-গুযাত” উপাধিধারী আবু সাঈদ উসমান ইবন আবি আল-আলা। এই যুদ্ধে মুসলমানরা বিজয় অর্জন করে।
* ১১৩৪ হিজরি – উসমানীয় সাম্রাজ্যের বিরুদ্ধে বিদ্রোহী গ্রিক বিপ্লবীরা স্বাধীন রাষ্ট্র হিসেবে গ্রিস প্রতিষ্ঠার ঘোষণা দেয়। তাদের সেই নবগঠিত রাষ্ট্রে পেলোপনেস, কাইক্লাড দ্বীপপুঞ্জ ও আগরি বোজ দ্বীপ অন্তর্ভুক্ত ছিল।
* ১৩৬৬ হিজরি –লিবিয়ার ত্রিপোলিতে বিভিন্ন রাজনৈতিক সংগঠন নিজেদের বিলুপ্ত ঘোষণা করে একীভূত হয় এবং “হাইয়াত তাহরির লিবিয়া” (লিবিয়া মুক্তি সংস্থা) নামে একটি একক সংগঠন গঠন করে। এই ঐক্য প্রক্রিয়ায় আরব লিগের মহাসচিব আব্দুর রহমান আজ্জাম মধ্যস্থা করেন।
* ১৩৮২ হিজরি– ইমাম আহমদ ইবনে ইয়াহিয়ার উত্তরসূরি হিসেবে মুহাম্মদ বদর হামিদুদ্দিন ইয়েমেনি মুতাওয়াক্কিলি রাজত্বের শাসক হিসেবে ক্ষমতা গ্রহণ করেন।
* ১৪০৪ হিজরি – মূল্যবৃদ্ধির সিদ্ধান্তের ফলে সৃষ্ট ব্যাপক অস্থিরতার পর মরক্কো সরকার নিজের সিদ্ধান্ত বাতিল করতে বাধ্য হয়। এই অস্থিরতায় প্রায় ৪০০ জন নিহত হয়।
* ১৪৩২ হিজরি–নির্বাচিত মারোনি ধর্মগুরু বিশারা বুতরুস আল-রাঈ আনুষ্ঠানিকভাবে অ্যান্টিওকের প্যাট্রিয়ার্ক ও সমগ্র প্রাচ্যের মারোনি চার্চের প্রধান হিসেবে অভিষিক্ত হন।
* ১৪৪১ হিজরি – ইসলামাবাদের বিশেষ আদালত পাকিস্তানের সাবেক প্রেসিডেন্ট পারভেজ মুশাররফের বিরুদ্ধে রাষ্ট্রদ্রোহ মামলায় মৃত্যুদণ্ডের রায় প্রদান করে।
* ১৪৪৬ হিজরি– তুরস্কের আঙ্কারায় তুর্কি অ্যারোস্পেস ইন্ডাস্ট্রিজের সদরদপ্তরে এক সশস্ত্র হামলায় ৫ জন নিহত ও ২২ জন আহত হয়।

## জন্ম

* ১৩৪০ হিজরি – মোহাম্মদ রিদা, মিশরীয় অভিনেতা।
* ১৩৭৩ হিজরি – সুয়াদ নাসর, মিশরীয় অভিনেত্রী।
* ১৩৮৯ হিজরি – জিহান কামারি, লেবানীয় অভিনেত্রী।
* ১৩৯৪ হিজরি – তারানে জাভানবাখত, ইরানি লেখিকা।
* ১৩৯৭ হিজরি–ইউসুফ আল-সুয়াইনি, কুয়েতি ফুটবলার।
* ১৪০২ হিজরি – আমের শাফি, জর্ডানীয় ফুটবলার।
* ১৪০৬ হিজরি – আবদুর রহমান আল-মুসআদ, কুয়েতি ফুটবলার।

## মৃত্যু

* ৬৬৩ হিজরি – হালাকু খান, প্রথম মঙ্গোল ইলখান ও ১২৫৮ সালে বাগদাদের আব্বাসীয় খিলাফতের পতনের খলনায়ক।
* ১৩২২ হিজরি – থিওডোর হের্জল, বিশ্ব জায়নবাদী আন্দোলনের প্রতিষ্ঠাতা।
* ১৩৮২ হিজরি–ইমাম আহমদ ইবনে ইয়াহইয়া, ইয়েমেনের মুতাওয়াক্কিলি রাজ্যের শাসক।
* ১৪২৮ হিজরি – রিয়াদ আল-হামশারি, মিশরীয় সুরকার।
* ১৪৩৭ হিজরি – ফিরোজ, মিশরীয় অভিনেত্রী।
* ১৪৩৯ হিজরি – মাশারি আল-আরাদা, কুয়েতি ইসলামি সঙ্গীতশিল্পী।

## আরো দেখুন

* রবিউল আউয়াল
* ১ রবিউল আউয়াল

## গ্রন্থপঞ্জি

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## তথ্যসূত্র


## বহিঃসংযোগ

* 
* 
* 
* 
* 

বিষয়শ্রেণী:হিজরি তারিখ
বিষয়শ্রেণী:রবিউস সানি
জুলি গাইয়ে

**জুলি গাইয়ে** (; জন্ম: ৩ জুন ১৯৭২) একজন ফরাসি অভিনেত্রী ও চলচ্চিত্র প্রযোজক।  তিনি ফ্রান্সের প্রাক্তন রাষ্ট্রপতি ফ্রাঁসোয়া ওলাঁদের স্ত্রী হিসেবেও পরিচিত।

## তথ্যসূত্র

## বাহ্যিক লিঙ্কগুলি

* 
* Julie Gayet Filmography at Allocine.

বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফরাসি এলজিবিটিকিউ অধিকারকর্মী
বিষয়শ্রেণী:ফরাসি টেলিভিশন অভিনেত্রী
বিষয়শ্রেণী:ফরাসি সমাজতন্ত্রী
বিষয়শ্রেণী:ইতালীয় বংশোদ্ভূত ফরাসি ব্যক্তি
বিষয়শ্রেণী:ফরাসি চলচ্চিত্র প্রযোজক
বিষয়শ্রেণী:ফরাসি চলচ্চিত্র অভিনেত্রী
বিষয়শ্রেণী:২১শ শতাব্দীর ফরাসি অভিনেত্রী
বিষয়শ্রেণী:২০শ শতাব্দীর ফরাসি অভিনেত্রী
বিষয়শ্রেণী:ফরাসি নারী মানবাধিকার কর্মী
বিষয়শ্রেণী:ফ্রান্সের রাষ্ট্রপতির দাম্পত্য সঙ্গী
বিষয়শ্রেণী:ফরাসি নারী চলচ্চিত্র প্রযোজক
বিষয়শ্রেণী:ফরাসি নারী চলচ্চিত্র পরিচালক
কুয়েত জাতীয় নারী ফুটবল দল

**কুয়েত জাতীয় নারী ফুটবল দল** আন্তর্জাতিক নারী ফুটবলে কুয়েতের প্রতিনিধিত্ব করে এবং দলটি কুয়েত ফুটবল অ্যাসোসিয়েশনের দ্বারা নিয়ন্ত্রিত হয়, কুয়েতের ফুটবলের নিয়ন্ত্রক সংস্থা।

## ইতিহাস
জিসিসি মহিলা ক্রীড়া কমিটির আয়োজক কমিটি মহিলা জাতীয় দলকে সমর্থন করার জন্য কুয়েতে মহিলাদের ফুটবল ইভেন্টগুলি আয়োজন করে, যেখানে নীল শার্ট, সাদা শর্টস এবং নীল মোজা প্রধান পোশাক হিসেবে ব্যবহার করা হয়।
১৯৯৯ সাল পর্যন্ত, মহিলা জাতীয় দল মহিলা বিশ্বকাপে অংশগ্রহণ করেনি। ১৯৯৯ সাল পর্যন্ত তারা কখনও এশিয়ান মহিলা চ্যাম্পিয়নশিপে অংশগ্রহণ করেনি। ২০১৭ সালের জুন পর্যন্ত, দলটিকে ফিফা কর্তৃক বিশ্ব র‌্যাঙ্কিংয়ে স্থান দেওয়া হয়নি।

### পটভূমি ও উন্নয়ন

২০১২ সালে লেখা হয়েছিল যে মধ্যপ্রাচ্য ও মধ্য এশিয়ায় মহিলা ফুটবলের বিকাশ মাত্র ১০ বছর আগে শুরু হয়েছিল। জাতীয় ফেডারেশন ১৯৬২ সালে ফিফার একটি অধিভুক্ত হয়ে ওঠে।

মহিলা জাতীয় দলের প্রথম পরিচিত ম্যাচগুলি ২০১০ সালের ডাব্লিউএএফএফ চ্যাম্পিয়নশিপে আসে, যেখানে তারা ফিলিস্তিন ও আরব আমিরাতের কাছে দুটি ম্যাচেই হেরে যায়।

বেশ কয়েকটি প্রীতি ম্যাচের পর, তারা প্রথমবারের মতো ২০১৪ সালের এএফসি মহিলা এশিয়ান কাপের যোগ্যতা অর্জনে অংশগ্রহণ করে, যেখানে উজবেকিস্তান, জর্ডান ও লেবাননের বিপক্ষে তাদের ভারী পরাজয়ের ফলে এফএ যুব ফুটবলে মনোনিবেশ করার জন্য দলটি ভেঙে দেয়। ২০১৭ সালে ব্রিটিশ মিলিটারি কর্পসের একটি দলের বিরুদ্ধে খেলার জন্য একটি দল তৈরি করা হবে, কিন্তু এরপর আর কোনও ম্যাচের কথা উল্লেখ করা হয়নি।

## আরও দেখুন

*কুয়েতের খেলাধুলা
**কুয়েতে ফুটবল
***কাতারের মহিলা ফুটবল
*কুয়েত জাতীয় ফুটবল দল
*নারীদের ফুটবলের ভূগোল

## তথ্যসূত্র

## বহিঃসংযোগ
*   
* ফিফা-এ কুয়েত জাতীয় ফুটবল দল  
* এএফসি-এ কুয়েত জাতীয় ফুটবল দল 

বিষয়শ্রেণী:এশিয়ার জাতীয় নারী ফুটবল দল
জাতীয়
মহিলা
বিষয়শ্রেণী:কুয়েত ফুটবল অ্যাসোসিয়েশন
বেঞ্জালুদ ইউসুফ

**বেঞ্জালুদ ইউসুফ** (, ; জন্ম: ১১ ফেব্রুয়ারি ১৯৯৪) হলেন একজন ফরাসি–কমোরীয় পেশাদার ফুটবল খেলোয়াড়। তিনি বর্তমানে ফরাসি ক্লাব সোশো মোঁবেলিয়ার এবং কোমোরোস জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।

ইউসুফ ২০১৫ সালে কোমোরোসের হয়ে আন্তর্জাতিক পর্যায়ে অভিষেক করেছেন; কোমোরোসের জার্সি গায়ে তিনি এপর্যন্ত ৫১ ম্যাচে ৫টি গোল করেছেন।

## প্রারম্ভিক জীবন
বেঞ্জালুদ ইউসুফ ১৯৯৪ সালের ১১ই ফেব্রুয়ারি তারিখে ফ্রান্সের মার্সেইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০১৫ সালের ৭ই অক্টোবর তারিখে, ২১ বছর, ৭ মাস ও ২৬ দিন বয়সে, ডান পায়ে ফুটবল খেলায় পারদর্শী ইউসুফ লেসেথোর বিরুদ্ধে অনুষ্ঠিত ২০১৮ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে কোমোরোসের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, যেখানে তিনি ১৫ নম্বর জার্সি পরিধান করেছিলেন; ম্যাচটি ০–০ গোলে ড্র হয়েছিল। কোমোরোসের হয়ে অভিষেকের বছরে ইউসুফ সর্বমোট ৩ ম্যাচে অংশগ্রহণ করেছেন।

ইউসুফ মরক্কোতে অনুষ্ঠিত ২০২৫ আফ্রিকা কাপ অব নেশন্সের জন্য স্তেফানো কুসিনের অধীনে প্রকাশিত কোমোরোস দলে স্থান পেয়েছিলেন।

## তথ্যসূত্র

## বহিঃসংযোগ

* 

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফরাসি ফুটবলার
বিষয়শ্রেণী:কমোরীয় ফুটবলার
বিষয়শ্রেণী:ফুটবল রক্ষণভাগের খেলোয়াড়
বিষয়শ্রেণী:ফুটবল ক্লাব সোশো মোঁবেলিয়ারের খেলোয়াড়
বিষয়শ্রেণী:কোমোরোসের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়